હરભજન સિંહનો જન્મ 30 ઓગષ્ટ 1946ના રોજ જિલ્લો ગુજરાવાળા કે જે વિસ્તાર હાલ પાકિસ્તાનમાં છે, ત્યાં થયો હતો. હરભજન સિંહ 24મી પંજાબ રેજીમેન્ટના જવાન હતા. તેઓ 1966 માં આર્મીમાં જોડાયા હતા. પણ માત્ર 2 વર્ષની નોકરી કરીને 1968 માં એક અકસ્માતનો ભોગ બન્યાં હતા. એક દિવસ જ્યારે તેઓ ખચ્ચર પર બેસીને નદી પાર કરી રહ્યા હતા ત્યારે ખચ્ચર સાથે નદીમાં વહી ગયા. નદીમાં વહીને તેમની લાશ ખૂબ આગળ નીકળી ગઇ હતી. બે દિવસની તપાસ પછી પણ તેમની લાશ ન મળી તો તેમણે પોતે પોતાના એક સાથી સૈનિકના સપનામાં આવીને પોતાના મૃતદેહની જગ્યા જણાવી. સવારે સૈનિકે બતાવેલી જગ્યા પર હરભજનના શબના અંતિમ સંસ્કાર કરવામાં આવ્યાં હતાં.